बहला-फुसला कर नाबालिगा को किया अगवा, पर्चा दर्ज
लुधियाना | सतगुरुनगर डाबा की नाबालिग लड़की को हरियाणा के युवक ने बहला-फुसला कर अगवा कर लिया। थाना डाबा पुलिस ने लड़की के पिता की शिकायत पर गांव मानूवास गुड़गांव के कृष्ण कुमार पर मामला दर्ज किया है। शिकायत में लड़की के पिता ने बताया कि उसकी 17 साल की बेटी कुछ समय पहले नौकरी करने गुड़गांव गई थी। वहां उसकी आरोपी से जान-पहचान हो गई। 1 दिसंबर को वह घर आई थी, 12 को वह बिना बताए घर से कहीं चली गई और उसके बाद वापस नहीं लौटी। कई जगह तलाश करने के बाद भी उसका कुछ पता नहीं चला। उसने शक जताया कि आरोपी कृष्ण कुमार ने उसकी बेटी को बहला-फुसला कर अगवा कर लिया है। पुलिस मामला दर्ज कर आरोपी और लड़की की तलाश कर रही है।
hin_Deva hin_Deva